क्यों परेशान है अस्पताल : बताया जा रहा है कि टाटा मेमोरियल अस्पताल के प्रबंधन ने विधायक के भर्ती होने की गोपनीय रिपोर्ट महाप्रबंधक को सौंपी है। सूत्र बताते हैं कि रिपोर्ट में ये साफ उल्लेख है, ‘अगर 58 दिन से भर्ती विधायक को जल्दी ही छुट्टी नहीं दी गई तो इससे अस्पताल की छवि खराब हो सकती है।’ बताया गया कि रिपोर्ट आने के बाद विधायक साधुचरण का इलाज कर रहे डॉक्टर अशोक सुंदर ने उन्हें जानकारी दे दी है कि वे अब पूरी तरह से स्वस्थ हैं। गुरुवार 11 मई को फाइनल जांच के बाद छुट्टी दी जा सकती है। डॉ. अशोक सुंदर ने इसकी सूचना जीएम डॉ. राजन चौधरी को भी दे दी है। वहीं जीएम ने इसकी सूचना कॉर्पोरेट के वीपी सुनील भास्करन को बढ़ा दी है। अस्पताल से निकलने के बाद अब विधायक के पास सरायकेला जेल में जाने के सिवाय और कोई भी रास्ता नहीं होगा।